cyanic-selkie/wikianc huggingface dataset:
I Səadət Gəray
İstinadlar
<references group="" responsive="1">
Kərövüs
Kərövüs — İranın Həmədan ostanının Dərgəzin şəhristanının Şahəncərin bəxşində şəhər və bu bəxşin mərkəzi.
Əhalisi
2016-cı ilin məlumatına görə şəhərdə 4,155 nəfər yaşayır (1,250 ailə).
Milli tərkibi
Əhalisi Azәrbaycan türklərindən ibarətdir və Azərbaycan türkcəsində danışırlar.
Dilarə Kazımova
Həyatı
Dilarə Kazımova 20 may 1984-cü ildə Bakıda anadan olmuşdur. Ailənin ikinci övladıdır. Özündən 7 yaş böyük bir bacısı var. Dilarə Kazımova 2001-ci ildə Respublika İncəsənət Gimnaziyasından məzun olmuşdur. 2002-2006-cı illərdə Üzeyir Hacıbəyli adına Bakı Musiqi Akademiyasına daxil olmuş və opera vokalı ixtisası üzrə təhsil almışdır.
2015 -2016-cı illərdə Türkiyə vətəndaşı Mərt Aslanla ailəli olmuşdur. Heyvanları sevir və prinsipial olaraq xəz geyinmir.
Fəaliyyəti
İlk öncə "Woman" qrupunun tərkibində səhnə almışdır. Qadınlardan ibarət qrupla səhnə alan ifaçı, 2004-cü ildə "Sing Your Song 2" mahnı müsabiqəsinə qatılmış və "Unformal" qrupu ilə "Cherry" adlı dueti ifa etmişdir. Uğurlu işbirliyindən sonra ifaçı "Unformal" rok qrupunun solisti kimi fəaliyyətini davam etdirmişdir. Finalı Heydər Əliyev Sarayında keçirilən "Sing Your Song 2" mahnı yarışmasında ifaçı üzvü olduğu "Unformal" qrupu ilə birlikdə ikinci olmuşdur. 2006-cı ildə "Çalış, nəfəs alma" filmində baş rollarını paylaşdığı Xalq artisti Fəxrəddin Manafovla birlikdə kamera qarşısına keçmişdir. Film İtaliyada keçirilən “Salento Finibus Terrae” beynəlxalq qısametrajlı filmlər festivalının mükafatçılarından biri olmuşdur. "Unformal" qrupunun tərkibində 2007-ci ildə "Sirat Körpüsü" filminin əsas mahnı mövzusu olan "Sonsuz Yol" mahnısını təqdim etmişdir.
Dilarə Kazımova ilk dəfə 2008-ci ildə Avroviziya Mahnı Müsabiqəsinin milli seçim turlarının iştirakçısı olmuşdur. "Unformal" qrupunun tərkibində milli seçimlərin final mərhələsini ikinci yerdə başa vurmuşdur. İkinci dəfə 2010-cu ildə Avroviziya seçim turlarına qatılmışdır. Bu dəfə "Milk and Kisses" qrupunun solisti kimi seçim turunda iştirak etmiş və yenə də ikinci olmuşdur. Elə həmin il Dilarə Latviyanın Yurmala şəhərində keçirilən "Yeni Dalğa 2010" müsabiqəsinin laureatı olmuşdur. Müsabiqədə "Getmə, getmə, gəl" mahnısını ifa etmişdir. 2010-cu ildə Azərbaycan, Bolqarıstan və Rusiyanın ortaq istehsalı olan "Qardaşımdan yaxşısı yox idi" filmində rol almışdır.
2012-ci ildə Orkhan Zeynallı ilə "Doğma Mahnılar" adlı duetini təqdim etmişdir.
2013-cü ildə "Мысли" adlı sinqlı təqdim etmişdir. Mahnının musiqisi Emin Kərimiyə, sözləri Riyad Əliyevə aiddir.
Dilarə 2014-cü ildə də Azərbaycanı təmsil etmək üçün Avroviziya seçim turlarında iştirak etmişdir. O, milli seçim turu olan "Böyük Səhnə" layihəsinin qalibi olmuş və Azərbaycanı Avroviziyada təmsil etmək hüququ qazanmışdır. Dilarə mayın 6-da Danimarkanın paytaxtı Kopenhagendə keçirilmiş I yarımfinal mərhələsində 8-ci nömrə altında "Start a Fire" mahnısını ifa etmişdir. İfaçı Azərbaycanı müsabiqədə təmsil etdiyi mahınını öz dilimizdə "Bir qığılcım", türk dilində isə "Alev Gibi" adı ilə də təqdim etmişdir. Dilarə həmçinin 2014-cü ildə Ukraynada keçirilən Səs (Голос країни) müsabiqəsinə qatılmış və ilk mərhələni uğurla keçmişdir. Müsabiqədə Svyatoslav Vakarçukun komandasında yarışmışdır. 2014-cü ildə Okean Elzı qrupunun Bakıdakı "Yaşıl teatr"-dakı solo konsertində səhnə almışdır. Konsertdə qrupun üzvü Svyatoslav Vakarçuk ilə "Susie" duetini təqdim etmişdir.
2015-ci ildə " 4.1 şəhər motivləri" və ya digər adıyla "Dmitrov küçəsi 86" filmində rol almışdır. 2015-ci ildə Xocalı faciəsinin 23-cü anım günü münasibətilə Türkiyənin məşhur "Şeffaf Oda" adlı televiziya verlişində qonaq olmuş və "Laçın" xalq mahnısını səsləndirmişdir. 26-28 fevral 2015-ci ildə İstanbulda keçirilən “Gözü yaşlı Xocalım” sərgisində səhnə almışdır. Sərginin açılışı zamanı Alessandro Safina ilə birlikdə “Sarı gəlin” mahnısını ifa etmişdir. İfaçı sərgidə daha sonra Məryəm Əzizlinin müşayəti ilə "Laçın" xalq mahnısını səsləndirmişdir. 24 dekabr 2015-ci ildə "Running" albomunu təqdim etmişdir. Albomun adını daşıyan "Running" mahnısına klipi Qmemmy mükafatına namizəd olmuş ukraynalı rejissor Tanu Muino lentə almışdır.
2016-cı ildə Ukraynada keçirilən "Atlas Weekend" musiqi festivalında səhnə almışdır.
2017-ci ildə "Kəklikotu" filminin saundtrekti olan "Dəm olmuşam" mahnısını səsləndirmişdir. 2017-ci ildə “YARAT” Müasir İncəsənət Mərkəzində solo konsertlə çıxış etmişdir.
2019-cu ildə təqdim olunan "Qış nağılı" komediya filmində aktrisa kimi rol almış və filmin saundtrektini səsləndirmişdir. 2019-cu ildə "Danış" sinqlını təqdim etmişdir. 2019-cu ildə "Harem" adlı sinqlını təqdim etmişdir. “Jara” Beynəlxalq Musiqi Festivalında səhnə almışdır. 2019-cu ildə Türkiyənin "Akustikhane" adlı YouTube kanalında Azərbaycan və Türk mahnılarını akustik versiyada səsləndirmişdir. 2019-cu ildə "Zeytun Bağları" markasının siması seçilmişdir və həmən il "Zeytun Bağları" sinqlını təqdim etmişdir. Klipdə Dilarənin tərəf müqabili "Best Model of Azerbaijan" və "Best Model of the World" modellik müsabiqələrinin qalibi Rüstəm Cəbrayılov olmuşdur. 2019-cu ildə DJ RAFO tərəfindən remiks olunmuş "Moments (feat. Bikoo)" adlı sinqlını təqdim etmişdir. 2019-cu ildə Misirin "Şarm-əl-Şeyx" şəhərində keçirilən Beynəlxalq Asiya Film Festivalında səhnə almışdır. İfaçı festivalda "Sarı gəlin" mahnısını ifa etmişdir.
2020-ci ildə erməni hakerlərin şikayəti əsasında YouTube hesabı bağlanan ifaçı bütün arxivini yeni açdığı kanala yükləmək məcburuyyətində qalmışdır. 2020-ci ildə "İkinci Qarabağ" müharibəsində Azərbaycanın haqlı qələbəsinə həsr etdiyi "Azərbaycanım" sinqlını təqdim etmişdir. 2020-ci ildə "Heç Vecimə Deyilsən", "Dəb Elə Mənəm", "Xoş Gəldin Həyatima, Mela-Melanxoliya" sinqllarını təqdim etmişdir. 2020-ci ildə ifaçının İtalyanın məşhur “Vogue” jurnalında şəkilləri dərc olunub. İfaçı məşhur “Vogue” jurnalında şəkilləri çıxan ilk azərbaycanlıdır.
2021-ci ildə söz və musiqisi Elşad Xoseyə aid olan "Əsl sevgi" mahnısı reperin özü ilə duet şəklində ifa etmişdir. 2021-ci ildə musiqisi ifaçının özünə aid olan "Ünvanımız xoşbəxtlik" sinqlını təqdim etmişdir. 2021-ci ildə "Qaralama" adlı sinqlını təqdim etmişdir. 2021-ci ilin payız ayında "Olmaram" adlı sinqlını təqdim etmişdir.
2022-ci ilin fevral ayında "Кораблик" adlı mahnını Ülviyyə Rəhimova ilə duet şəklində ifa etmişdir. Mahnının söz və musiqisi ikilinin özünə aiddir. 2022-ci ildə "İsti-isti (feat. Ülkər MC Rain, Fidan Əliyeva & Ülviyyə Rəhimova)" adlı sinqlı təqdim etmişdir. 2022-ci ilin iyul ayında "Xarizma" adlı mahnısı təqdim etmişdir. "Xarizma" adlı sinqlın klip çəkilişlərində ifaçının staylinqi üzərində dünyaca məşhur türk stilist Seyit Ares çalışmışdır. 2022-ci ilin oktyabrında "Darıxsam da" sinqlını təqdim etmişdir.
Eltun Kərimov
Eltun Zaur oğlu Kərimov (1 fevral 2001; Krasnoturinsk, Sverdlovsk vilayəti, Rusiya — 15 oktyabr 2020; Suqovuşan, Tərtər rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Eltun Kərimov 1 fevral 2001-ci ildə Rusiyanın Sverdlovsk vilayətinin Krasnoturinsk şəhərində anadan olmuşdur. Əslən Şəki şəhərindən idi. 2008-ci ildə Krasnoturinsk şəhər 5 saylı beynəlmiləl tam orta məktəbdə təhsil almışdır. Təhsilini 2015-ci ildən Şəki şəhər 9 saylı tam orta məktəbin rus bölməsində davam etdirmiş və 2018-ci ildə məktəbin 9-cu sinfindən məzun olmuşdur. Ailəsində özündən başqa bir qardaşı və bir bacısı var idi. Subay idi.
Hərbi xidməti
Azərbaycan Ordusunun əsgəri olan Eltun Kərimov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Suqovuşanın azadlığı uğrunda gedən döyüşlərdə vuruşmuşdur. Eltun Kərimov 15 oktyabr 2020-ci ildə Suqovuşan kəndi istiqamətində döyüş tapşırığının yerinə yetirilməsi zamanı həlak olmuşdur. Şəki şəhərində yerləşən "Dovşan düzü" qəbiristanlığında dəfn olunmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Eltun Kərimov ölümündən sonra "Vətən uğrunda" medalı ilə təltif edildi.
Azərbaycanın Laçın rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Eltun Kərimov ölümündən sonra "Laçının azad olunmasına görə" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Eltun Kərimov ölümündən sonra "Suqovuşanın azad olunmasına görə" medalı ilə təltif edildi.
İstinadlar
<references group="" responsive="1">
Hussem Aouar
Hussem Aouar (30 iyun 1998-ci ildə anadan olub) — Liqa 1 təmsilçilərindən olan Olimpik Lion klubunda yarımmüdafiəçi kimi çıxış edən peşəkar Fransa futbolçusudur.
Olimpik Lion
Aouar Lion akademiyası vasitəsilə inkişaf etmişdir. Aouar əsas komanda ilə debütünü 16 fevral 2017-ci ildə etmişdir. O, 84-cü dəqiqədə AZ Alkmaar klubu ilə qarşılaşmada Serji Darderi əvəz etmişdir. Həmin görüşdə Olimpik Lion UEFA Avropa Liqasının 1/8 final mərhələsində AZ Alkmaara 4-1 hesabı ilə qalib gəlmişdir. Aouar ilk qolunu isə bir həftə sonra cavab qarşılaşmasında vurmuşdur. Həmin görüşdə isə klubu evdə 7-1 hesabı ilə qələbə qazanmışdır. O, Liqa 1-də debütünü 16 aprel 2017-ci ildə etmiş, lakin oyun yarımçıq dayandırılmış və 3 həftə sonra qələbə Liona verilmişdir. O, Monako klubuna 2-1 hesabı ilə məğlub olduqları görüşdə son yarım saatı meydanda olmuşdur.
Şəxsi həyatı
Aouarın valideynləri Əlcəzair vətəndaşlarıdır.
Klub
1 UEFA Çempionlar Liqası görüşləri daxildir. 2 Fransa Superkuboku görüşləri daxildir.
Halogenli üzvi birləşmələr
thumb|right|200px|Xlor birləşmələri Halogenli üzvi birləşmələr - tərkibində Karbon - Halogen rabitəsi saxlayan birləşmələrə deyilir.
Halogenli törəmələrin nomenklaturası
Halogenli törəmələr R-Hal kimi (Alk-Hal-alkilhalogenidlər və Ar-Hal-arilhalogenidlər üçün) ümumi formulaya malikdirlər. Sistematik nomenklatura ilə ad verərkən müvafiq doymuş karbohidrogenin adının əvvəlinə halogen atomunun yerini göstərmək şətrilə "xlor", "brom", "yod" - sözləri yazılır. halogen karbohidrogen zəncirinin hansı ucuna yaxındırsa, nömrələmə də ordan başlanır. Əgər zəncirdə ikiqat və üçqat rabitələr varsa, onda nömrələmə ondan başlanır. Əgər halogen zəncirdə yeganə əvəzləyicidirsə, müvafiq radikalın adının sonunda "xlorid", "florid", "bromid" və "yodid" sözlərini əlavə edirlər. Əgər ilkin karbohidrogenin bütün hidrogen atomları halogenlə əvəz olunubsa onda halogenli törəmənin adının əvvəlinə "per-" sözü əlavə edilir. Bir sıra halogenli törəmələr üçün trival nomenklaturadan istifadə edilir.
Halogenidlərin fiziki xassələri
Struktur quruluşuna görə alkil və arilhalogenidlərin qaynama və ərimə temperaturları müvafiq karbohidrogenlərdən böyükdür. Normal şəraitdə, ancaq ən kiçik halogenidlər: CH3F, C2H5F, C3H3F, CH3Cl, C2H5Cl, CH3Br qazdır. Eyni radikal qrupları olan halogenidlərdə flüordan yoda keçdikdə onların ərimə və qaynama temperaturları artır. Brom-, yod-, polixloralkilli törəmələr və arilhalogenidlər sudan ağırdılar. Üzvi halogenidlər polyar maddələr olduğuna baxmayaraq suda həll olmur, lakin üzvi həlledicilərdə həll olurlar. Arilhalogenidlərin orto-, meta- və para- izomerləri üçün ümumi qanunauyğunluqlar saxlanılır: nüvədə əvəzləyicilər bir-birindən nə qədər uzaqdadırlarsa, bir o qədər də qaynama temperaturları böyükdür. Xüsusən, orto-vəziyyətə keçdikdə qaynama temperaturları artır.
Əksər xlor-, brom-, və bir çox flüorlu törəmələr zəhərli olub, narkotik təsirə və konserogen xassəıyə malikdilər.
Halogenidlərin tətbiqi
Üzvi halogenidlər ən çox üzvi sintezdə istifadə edilir. Metil və etilxloridlər əsasən alkilləşdirici vasitələr kimi, etilxlorid isə həm də tetraetilqurğuşun istehsalında istifadə edilir. Bir çox halogenli törəmələr həlledici kimi istifadə edilir (metilen xlorid, xloroform, dördxlorlu karbon, 1,2-dixloretan). Onlar yağ və piyləri yaxşı həll etdiyindən paltarların kimyəvi təmizlənməsində istifadə edirlər. feronlar (CF2Cl2, CHF2Cl və s.) qaynama temperaturları otaq temperaturundan bir qədər aşağı olduğundan və aşağı təzyiqdə mayeləşdirilməsi mümükün olduğundan, onlardan soyuducularda istifadə edirlər. Onların iyi yoxdur və soyuducunun hissələrini paslandırmırlar. feronlardan aerozollar kimi də istifadə edirlər. Perflüoretilenin polimerləşməsindən flüorplastlar (teflon) alınır. Onlara turşu qələvi təsir etmir. Onlar 325oC-yə dözə bilirlər. Yaxşı izoləedicilərdir. Qaynama temperaturu 13oC olan etilxlorid (C2H5Cl) tibbdə anestezin (keyləşdirici) kimi istifadə edilir. Onu dəriyə sürtəndə buxarlanır və çoxlu istilik aparır. Nəticədə dəri möhkəm soyuyaraq həssaslığını itirir. Dördxlorlu karbon bir çox yanğınsöndürücülərdə istifadə edilir. havadan dörd dəfə ağır olan CCl4-ü od üzərinə tökəndə onu əhatə edərək oraya oksigenin daxil olmasının qarşısını alır. CCl4 çox zəhərli olduğundan, hal-hazırda onu dibromflüormetanla (CBr2FCl)əvəz edirlər. Xloroform (CHCl3) güclü narkotik təsirə malik keyləşdirici maddə olduğundan, yüz ildən artıqdır ki, ondan bu məqsədlə istifadə edilir. Vinilxloriddən (H2C=CHCl) ən çox istehsal olunan və yayılmış plastik kütlə olan-polixlorvinil (PVX) istehsal olunur.
Halogenidlərin kimyəvi xassələri
Halogenəvəzli karbohidrogenlərin kimyəvi xassələri bir tərəfdən halogen atomundan, digər tərəfdən karbohidrogenin strukturundan asılıdır. xlor-, brom- və yod atomları olan halogenli törəmələrin xassələri bir-birinə çox yaxındır. Ancaq flüorlu törəmələr onlardan tamamilə fərqlənir. Tərkibində iki və ya üç flüor atomları olanlar çox davamlı olanı məsələn, CHF2CHF2, CHF3-dü. Ən çox davamlısı CHF3CHF3 perflüoretandır. Ali flüorkarbohidrogenlər asanlıqla hidrogen-flüoridi qopardaraq alkenlərə çevirirlər. Bu xüsusilə ikili və ya üçlü alkilflüoridlərlə baş verir. Burda biz əsasən monohalogenli törəmələrin xassələrini öyrənəcəyik. alkil- və arilhalogenidlərin xassələri alkilli törəmələrdən tamamilə fərqlənirlər. Haliogenalkillər-reaksiyagirmə qabiliyyətləri olduqca yüksək olan birləşmələrdir. buna görə onlar üzvi sintezdə xüsusi rol oynayırlar. Onlar üçün nukleofil əvəzolunma, qopma və eliminləşmə reaksiyaları xarakterikdir.
Mənbə
Halogenkohlenwasserstoffe Halocarbon Organohalógeno Haloni Hydrocarbure halogéné Halonen Halokarboner Halon Haleto Compuşi halogenaţi Halogénderivát Галоїдні вуглеводні 氯氟碳化合物
NGC 7202
NGC 7202, Yeni Baş Kataloqda qeydə alınmış ulduzdur. Göy üzündə Cənub Balığı bürcü istiqamətində yerləşir. * tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Portsmut (Nyu-Hempşir)
165пкс|right|thumb| Portsmut
Portsmut  — Amerika Birləşmiş Ştatlarında yerləşən Nyu-Hempşir ştatında şəhər. 2010-cu ildə şəhərin əhalisi 20 779 nəfər təşkil edirdi.
Piskataka çayının ağzında hələ ABŞ-nin nüvə sualtı qayıqlarının tikildiyi ABŞ Hərbi Dəniz Qüvvələrinin Portsmut Gəmiqayırma Zavodu yerləşir. Rusiyanın qardaş Portsmut şəhəri Severodvinsk eyni hərbi-sənaye ixtisasına sahibdir.
Soyuq Müharibə illərində Portsmut ABŞ silahlı qüvvələri üçün yüksək səviyyəli bir hərbi baza idi (bu səbəbdən Portsmut haqqında məlumat çox qıtdır), lakin indi bu, böyük ölçüdə, ölkənin ofisi və turizm mərkəzidir.
Etimologiyası
Nyu-Hempşirdə ilk qəsəbə olan Portsmut, 1623-cü ildə İngilis Con Meyson tərəfindən təsis edilmiş və bu günə qədər ştatdakı yeganə okean limanıdır. Dövlət adını Hempşir ingilis ştatının şərəfinə aldı və kapitan Meyson ingilis bayrağı altında Portsmut şəhərinin şərəfinə xidmət etmişdir.
Rezerford Alkok
Rezorford Alkok – Yaponiyada yaşayan ilk britaniyalı nümayəndə. Yaponiya ilə yanaşı Britaniya hökumətini Çində də təmsil etmişdir.
Alkok diplomatik karyerasından əlavə, bir neçə il boyunca Kral Coğrafiya Cəmiyyətinin prezidenti olmuş və bir çox kommisiyada fəaliyyət göstərmişdir. 1862-ci ildə Londonda baş tutan Beynəlxalq Sərginin rəsmi Yaponiya bölməsi onun tərəfindən hazırlanmış və kolleksiyasını əlavə etmişdir. Bu, Yaponiya incəsənətinin Qərb dünyasındakı tarixində ən əhəmiyyətli hadisələrdən biri, həmçinin deorativ sənətdə anqlo-yapon stilinin yaranma tarixidir. 1882-93-cü illərdə Şimali Borneo Britaniya Şirkətinin sədri olmuşdur.
İlk illəri və Çin
Rezerford Alkok 25 may 1809-cu ildə Londonda, Sent-Ceyms rayonunda həkim Tomas Alkokun və Merinin oğlu kimi anadan olmuşdur. Atası London yaxınlığındakı İlinqdə işləyirdi. Alkok böyüyəndən sonra atasının yolu ilə getmiş və həkim peşəsini seçmişdir. 1836-cı ildə Karlist müharibəsində döyüşən dəniz briqadasında cərrah işləmişdir və xidmətlərinə görə fərqləndirmə almışdır. Alkok xəstəxana müfəttişinin köməkçisi kimi də fəaliyyət göstərmişdir, lakin 1837-ci ildə bu xidmətini başa vurmuşdur.
1844-cü ildə o, Britaniyanın Fuçjou şəhərində fəaliyyət göstərməsi üçün Çin konsulu təyin edilmişdir. Amoyda qısa müddət qaldıqdan sonra vəzifələrini yerinə yetirməyə başlamışdır. Fuçjou Nankin müqaviləsinə əsasən açılan bir neçə limandan biri idi və Alkok çinli nümayəndələrə qarşı hörmətlə davranmalı idi. O, buraya 1845-ci ilin martında (həyat yoldaşı bundan qısa müddət sonra, baldızı Emma S.Bekon və qaynanası 1 il sonra) gəlmiş və 18 ay xidmət göstərmişdir. Alkok Fuçjouda sülhün və nizamın bərpası üçün çalışmış, nəticədə, Şanxaydakı konsulluğa dəvət edilmişdir.
Alkok həyat yoldaşı, baldızı və qaynanası ilə birlikdə 1846-cı ilin payızında Şanxaya gəlmişdir. Həmin dövrdə Şanxaya İngiltərə, Fransa və Şimali Amerikadan gələn tacir və missioner axını var idi. Alkok qurulmuş Çin hökumətinə nəzarət etmək və Britaniyanın Çindəki kommersial həyatındakı əhəmiyyətli yeri olan Britaniya yaşayış məntəqəsi ilə maraqlanmağı qabağına xüsusi vəzifə kimi qoymuşdu. Bu vəzifələrdən biri də şəhərdə kiçik kilsə tikdirmək idi. 1847-ci ilin aprelində Kilsə Missionerliyi Cəmiyyətinə bununla bağlı müraciət edilmiş və bir tacir tərəfindən verilmiş torpaq sahəsində kilsə tikintisi planlaşdırılmışdır. Alkok planla bağlı yaxından maraqlanmışdır.
Emma Bekona görə konsuluğun binası Alkokun yaşadığı evdən 2 mil uzaqlıqda idi.
1853-cü ildə Alkokun həyat yoldaşı Henrietta ölmüş, Taypin üsyanı Şanxaya çatmışdır. Şəhər mühasirəyə alınmış və üsyançılar aclığa görə şəhəri tərk etdikləri 1855-ci ilin fevralına qədər hücumlara məruz qalmışdır. Alkok sülh və nizamı bərpa etmək üçün həmin ilin aprelinə kimi Şanxayda qalmışdır. Daha sonra Kantondakı konsuluğa təyin olunmuşdur. Kanton 1840-ci illərdə bir çox münaqişələrin mənbəyi idi. O, Kantonda 1 il qalmış, Kantonda gərginlik yüksəlməmişdən öncə 1856-cı ilin oktyabrında İngiltərəyə qayıtmaq üçün icazə almışdır.
Yaponiya
thumb|left|Alkokun Yaponiyadakı diplomatik missiyasının yerləşdiyi bina. 1858-ci ildə Britaniyanın Yaponiyadakı konsul-generalı təyin olunmuşdur.
Alkok Tokio şəhərində Takanavada yerləşən Tozen məbədinin ərazisində ikinci Britaniya diplomatik missiyası açmışdır. Birincisi Hioqoda (Kobe) yerləşirdi, Herri Parks və vitse-konsul Frank Cerar Mayberqin (Frensis Cerard Miyburq və ya Frans Cerard Miyberq kimi də tanınır, 18 yanvar 1868-ci ildə Kobedə basdırılıb) başçılığı altında fəaliyyət göstərirdi. Həmin dövrdə Yaponiyadakı əcnəbilər təhlükələrlə üzləşirdilər, belə ki, yaponlar əcnəbilərə qarşı düşmən mövqe sərgiləyirdilər. 1860-cı ildə Alkokun yerli tərcüməçisi diplomatik missiyanın darvazasında qətlə yetirilmişdir. Növbəti il Mitodan olan ronin qrupu diplomatik missiyaya hücum etmişdir, lakin Alkok və heyəti hücumu dəf edə bilmişdir.
Bu hadisələrdən qısa müddət sonra 1862-ci ilin martında İngiltərəyə qayıtmaq üçün Yaponiyanı tərk etmişdir və onu çavuş Nil əvəz etmişdir. 1860-cı ildə Qüdrətli Hamam ordeninə əsasən kommandir adına layiq görülmüşdür. 1862-ci ildə həmin ordenin cəngavəri olmuşdur. 1863-cü ildə isə Oksford Universitetindən hüquq üzrə fəxri doktoranturaya layiq görülmüşdür.
1860-cı ildə Fuci dağına dırmaşan ilk qeyri-yapon şəxs olmuşdur.
Andrey Faminsın
Andrey Faminsın — rus botaniki, ictimai xadim. Peterburq Elmlər Akademiyasının akademiki (1884).
Rezerford Alkok
Şəxsi həyatı
İki dəfə evlənmişdir. Birinci həyat yoldaşı Henrietta Meri Bekon (Çarlz Bekonun qızı, 1853-cü ildə ölüb) ilə 1841-ci ilin mayında, ikinci həyat yoldaşı (Con Louderin dul qalmış arvadı, 13 mart 1899-cu ildə ölüb) ilə 8 iyul 1862-ci ilə evlənib.
Alkok bir neçə əsərin müəllifi və İngiltərədə Yaponiya incəsənətinə marağı artıran şəxslərdən biri olmuşdur. Yapon dilini öyrənməyə çalışmış və dərslik yazmışdır. Ən məşhur kitabı 1863-cü ildə buraxılmış "Maqnatın paytaxtı" olmuşdur. 2 noyabr 1897-ci ildə Londonda ölmüş və Mersthemdə dəfn olunmuşdur.
Elementli üzvi birləşmələr
İzahı
Əksər üzvi maddələr orqanogen-atomlardan (C, H, O, N, S) ibarətdir.Sonralar müəyyənləşdirildi ki, bunlardansavayı üzvi birləşmələrin tərkibində silisium, bor, metal atomları və praktik olaraq bütün elementlər ola bilər. Orqanogenlərdən fərqli olan bu birləşmələr element-üzvi birləşmələr (EÜB) adlandırılmışdır. Onlar praktik olaraq üzvi və qeyri-üzvi birləşmələrin xassələrini özündə cəmləşdirirlər.
Tarixi
Hər şey arsendən başlandı. tanınmış alman alimi R.Bunzen 1841-ci ildə dimetilarseni (CH3)2AsH (kakodil) almışdır. bu ona baha başa gəldi. O, gözünü itirmiş, lakin tədqiqatı davam etdirmişdir. 50-ci illərdə Bunzenin tələbəsi E.Frankland sink-, qalay-, civə-üzvi birləşmələri almağa müvəffəq olmuşdur. Sonralar element üzvi birləşmələri XX əsrin görkəmli alimləri Fridel Krafts, Tsiqler, natta, Qrinyar, Andrianov, Nesmyanov və b. davam etdirmişlər. Element-üzvi birləşmələrdə C-E (burda E=Li, Na, B, P və s.) əsasən rabitələri olur.
Alınması
Element-üzvi birləşmələrin alınmasının ümumi üsulu yoxdur, ancaq hər bir qrup birləşmənin özünün alınma üsulu mövcuddur. Ancaq, sintetik metodların bəziləri həlledicidir.
Zanaqi Artis
Zanaqi Artis — İqlim dəyişikliyi ilə mübarizə aparan amerikalı ətraf mühit fəalı. O, 2017-ci ildə "Zero Hour" gənclərin iqlim fəalları qrupunun həmtəsisçilərindən biri olandan sonra məşhurlaşır. 2021-ci ildən Artis Zero Hour təşkilatının siyasət direktoru vəzifəsində çalışır.
Bioqrafiya
Orta məktəbin yuxarı siniflərində Yaşıl Komandaya çevrilən Davamlılıq komitəsini qurur. 2017-ci ilin yayında, kiçik və böyük siniflər arasında Princeton Universitetində bir proqramda iştirak edir. Artis ətraf mühit fəalları Ceymi Marqolin və Madlen Tyu ilə danışdıqdan sonra dünya proqramına ev sahibliyi etməyə başlayır. Onlar və digər gənc fəallar Zero Hour təşkilatını qurur. Təşkilat iqlim dəyişikliyinin əsas səbəbləri kimi müstəmləkəçilik, kapitalizm, irqçilik və patriarxatla mübarizə aparır.
Artis daha sonra 2019-cu ilin sentyabr və noyabr aylarında Günəşin doğuşunun hərəkəti ilə iqlim tətilləri təşkil edir. 2020-ci ilin sentyabrında o, Zero Hourun diqqətini təhsilə çevirdiyini bildirir. 2020-ci il ABŞ prezident seçkiləri zamanı Artis siyasi direktor kimi #Vote4OurFuture kampaniyasına rəhbərlik edir. Kampaniya Yaşılların yeni kursunu dəstəkləmək üçün seçici fəallığını artırmaqdandolayı Miçiqan və Pensilvaniya kimi ştatlara yönəlir. Artis deyir:"İqlim dəyişikliyinin insanların seçkiyə getdikləri zaman onların şüurunda əsas prioritet olmasını istəyirik, çünki bu, həmin şəhərlərdə bir çox insana təsir edəcək"
Qarayazı-Ağstafa Dövlət Təbiət Yasaqlığı
Qarayazı-Ağstafa Dövlət Təbiət Yasaqlığı — 1964-cü ilin fevralında indiki Ağstafa rayonunun Qarayazı meşələri sahəsində yaradılmış yasaqlıq. Ərazisi 11970 hektardır.
Coğrafiyası
Yasaqlığın təbii landşaft sahələri əsasən tuqay, palıd, cavan qarışıq meşə və kolluqlardan, kollu və ot bitkisi olan açıqlıqlardan, otlaqlardan, əkindən, qamışlı cəngəlliklərdən, çınqıllıqlardan, su sahəsindən ibarətdir.
Yasaqlığın ərazisi insanın təsərrüfat fəaliyyətinin intensiv təsirinə məruz qalsa da, heyvan və quşlarla zəngindir. Burada maral, çöl donuzu, qunduz, canavar, dovşan, meşə pişiyi, tülkü, porsuq kimi məməlilər, qırqovul, qaratoyuq, alabaxta, su fərəsi, ördək, qaşqaldaq, göyərçin, hop-hop, ağacdələn, bildirçin quş növləri vardır.
Boşluq (informatika)
Boşluq − sistem təhlükəsizlik vasitələrində zəiflik, sistemin layihəsində, yaradılmasında, prosedurlarında və daxili nəzarətində səhvlər və ya zəifliklər nəticəsində meydana çıxır və sistemin təhlükəsizlik siyasətinin pozulması üçün istifadə edilə bilər.
Zəifliklərdən kompüter sistemi daxilində imtiyaz sərhədlərini keçmək (yəni, icazəsiz hərəkətlər etmək) üçün hücumçu kimi təhlükə aktyoru tərəfindən istifadə edilə bilər. Zəiflikdən istifadə etmək üçün hücumçunun sistem zəifliyinə qoşula bilən ən azı bir tətbiq aləti və ya texnikası olmalıdır. Bu çərçivədə zəifliklər həm də hücum səthi kimi tanınır.
Zəifliyin idarə edilməsi nəzəri cəhətdən dəyişən, lakin ümumi prosesləri ehtiva edən dövri təcrübədir: bütün aktivləri kəşf etmək, aktivləri prioritetləşdirmək, tam zəiflik skanını qiymətləndirmək və ya həyata keçirmək, nəticələr haqqında hesabat vermək, zəiflikləri aradan qaldırmaq, aradan qaldırılmasını yoxlamaq - təkrar etmək. Bu təcrübə ümumiyyətlə hesablama sistemlərində proqram təminatı zəifliklərinə aiddir. Çevik zəifliyin idarə edilməsi bütün zəiflikləri mümkün qədər tez müəyyən etməklə hücumların qarşısının alınmasını nəzərdə tutur.
Boşluqların aşkar edildiyi yerlər
Zəifliklər aşağıdakılarla bağlıdır və özünü göstərə bilər:
Tumaslı mədrəsəsi
Tumaslı mədrəsəsi — Qarabağda yerləşən qədim mədrəsə.
Haqqında
Mədrəsə Dizaq mahalı,Tumaslı kəndində yerləşirdi.Dövrün görkəmli ədiblərindən olan Molla Vəli Vidadi müəyyən müddət bu mədrəsədə müəllimlik etmişdi. Mədrəsədə təhsil alan şagirdlərin əksəriyyətini sunnilər təşkil edirdi. XIX əsrin əvvəllərində mədrəsədə müəllim edən şəxslər arasında Mahmud əfəndi Tumaslı (1781–1842), Molla Mustafa  Tumaslı və başqaları var idi. Mədrəsədə təhsil görmüş şagirdlərdən bəziləri İstanbula da göndərilmişdi. Mədrəsənin tələbələrindən biri kimi xəttat Omsan Tumalıni nümunə göstərmək olar. Mədrəsəyə hamilik edən şəxs Mikayıl sultan Həsən ağa oğlu Tumaslı (1781–1847) idi.
Mənbə
Çingizoğlu Ənvər,Qarabağda maarif: 1750-1950,Zərdabi LTD MMC,2013
Ekşi Sözlük
Ekşi Sözlük — Türkiyədə qeydiyyatlı yazarların şərhləri olan bir sözlükdür.
Tarixi
1999-cu ildə "sourtimes.org" saytının bir hissəsi olaraq Sedat Kapanoğlu tərəfindən yaradılmışdır. Şüarı "Müqəddəs məlumat mənbəyi" dir. Girilən ilk başlıq "pena" dır. daha sonra populyarlığının artması ilə sourtimes.org'un əsas parçasına çevrildi. Sedat Kapanoğlu bir çox çıxışında, "Otostopçu Qalaktika Bələdçisi " kitabının Ekşi Sözlükü qurmaq üçün bir ilham olduğunu bildirdi.
21 fevral 2023-cü ildə, Türkiyədə internet istifadəçilərinin sayta girişi Türkiyə İnformasiya Texnologiyaları və Kommunikasiya Qurumu tərəfindən bağlanıb.
Qaydalar
Müəlliflərin yazıları sözlük qaydaları daxilində yoxlanılır və uyğunsuz olduğu məqalələr moderatorlar və gammaz adı verilən könüllü lüğət üzvləri ilə birlikdə silinir. Ancaq on birinci nəsil satınalmalardan sonra gammizm statusu yalnız müəyyən bir müəllif qrupuna deyil, hər bir müəllifə verildi".
"Çaylak" lar
Ekşi Sözlükdə qeydiyyatdan keçdikdən sonra entry yazmaq olur. Çaylak statusuna sahib şəxslər uzun bir marafon ardından - bu 10 il də olabilər 10 ay da - bu şəxs ya yazar olur ya da passiv qalaraq heçnə olmur. Çaylak olmaq üçün ən az 10 entry yazmanız lazımdır.
Karma sistemi
Karma xalları / başlıq
000-100 Müzmin Yedek
100-149 Padawan
150-199 Smurf Anarxist
200-249 Anarxist
250-299 Vicious Scorer
300-349 Anadolu Uşağı
350-369 Battal Qazi
370-399 Mürəkkəbdir
400-429 Hippi
430-449 Xanım
450-474 Ağır qardaş
475-499 Kobud
500-529 Barbekü ürəkli Rişar
530-549 Yumşaq, amma simpatikdir
575-599 Təqdim olunan
600-619 Şəkər qardaş
620-639 Bal Küpü
640-649 Baldan şirin
650-664 Ləzzətli
700-724 Şamdan Ərik
725-749 Hər evə lazımdır
800-849 Gəncin sevgilisi
850-999 Karma canavarı
Mobil Tətbiq
2017-ci ildə həm iOS, həm də Android üçün rəsmi Ekşi Sözlük mobil tətbiqi yayımlandı. iOS tətbiqi 2020-ci ildə uzun müddətdən sonra yeniləndi və bir çox xüsusiyyət əlavə edildi.
Hüquqi problemlər
thumb|132x132px| Saytın bir dönəm istifadə etdiği sansürlü logo. İstanbul Təhlükəsizlik Müdirliyi saytdakı ' sirr ' başlıqlı məqalələrin gəncləri narkotik maddə istifadə etməyə təşviq etdiyindən şikayətçi oldu vs sonra, İstanbul Üçüncü Cəza Məhkəməsi, Ekşi Sözlük'ə girişin sonsuza qədər bloklanmasına qərar verilmiştir.
2006'da Ekşi Sözlük'ün hüquqşunasları tərəfindən bloklanma qaldırılmıştır.
17 Aprel 2007 günü saytda, Adnan Hoca olaraq tanınan Adnan Oktar'a təhqir edildi deyildiqdən sonra, sayt tezdən bloklandı. Və sonra blok aradan qaldırıldı. İndi Adnan Oktar başlığına üzvlər yaza bilir.
2008-ci ilin fevralında Türkiyədəki internet senzurasına etiraz olaraq siyahının üstünə qara ekşi logosu əlavə edildi.
Sayta qarşı son sanksiya 29 sentyabr 2008-ci ildə başladı; Türkiyə 'internet istifadəçilərinin saytına girişin bağlanmasına dair məhkəmə qərarı müraciəti qədər yalnız üç saat çəkdi.
Şəkil əlavə etmə xüsusiyyəti
7 Aprel 2020-ci ildə Ekşi Sözlük, entrylər üçün şəkil yükləmə xüsusiyyətini əlave tdi. Bu şəkildə müəlliflər girişlərinə 10-a qədər şəkil əlavə edə bilərlər.
Girişi mandatlı idarə edilməsi
Girişi mandatlı idarə edilməsi − obyektlərə girişin idarə edilməsi üsulu.
Məqsədi
Obyektdə olan informasiyanın məxfilik dərəcəsinə və kritikliyinə, verilən kritiklik səviyyəsinə (xüsusi nişanlarla təsvir olunmuş) malik informasiyaya giriş zamanı subyektin səlahiyyətlərinin və hüquqlarının formal yoxlanılmasına əsaslanır
Ortada adam hücumu
Ortada adam hücumu – autentifikasiya protokolunun əsasında yerinə yetirilən hücum. Hücum edən autentifikasiya olunan və autentifikasiya edən tərəflər arasında yerləşərək onlar arasında ötürülən verilənləri ələ keçirə və dəyişə bilər.
Murad Allahverdiyev
Həyatı
Murad Allahverdiyev 2002-ci il avqustun 29-da Tərtər şəhərində anadan olub. 2008-ci ildən idmanla məşğul olur. Şəxsi məşqçisi Faiq Məmmədovdur.
Karyerası
Murad İlham oğlu Allahverdiyev 29 avqust 2002-ci ildə Tərtər rayonunda anadan olmuşdur. 6 yaşında Faiq Məmmədovun rəhbərliyi altında idmana başlamışdır,15 yaşında yəni 2017-ci ildə yeniyetmələr arasında keçirilən Azərbaycan çempionatında iştirak etmiş və qızıl medalla mükafatlandırılmışdır, o həmçinin 2017-ci ildə Avropa çempionatında iştirak edərək bürünc medal qazanmışdır. 2018-ci ildə Murad Allahverdiyev bir daha Azərbaycan çempionatına qatılaraq qızıl medal qazanmış və Avropa çempionatına yollanaraq "Avropa çempionu" adına yiyələnmişdir. 80 kq çəki dərəcəsində qüvvəsini sınayan Murad Allahverdiyev finalda rəqibindən üstün olmuşdur. O, irlandiyalı Patrik Myersi 5:0 (29:28,29:28,29:28,30:27,29:28) hesabı ilə məğlub edib və fəxri kürsünün ən yüksək pilləsinə qalxıb. Allahverdiyev bu döyüşədək türkiyəli Əmir Böyükdağ, belaruslu Vladislav Novikov və rusiyalı Andrey Voyvodinə də qalib gəlmişdir. Murad Allahverdiyev həmin illər ərzində yığma komandanın, komanda kapitanı seçilmişdir. Murad Allahverdiyev 2019-cu ildə Gənclər arası keçirilən Azərbaycan çempionatında qızıl medalla mükafatlandırılmışdır və həmin ildə Avropa çempionatında iştirak edərək bürünc medalla kifayətlənmişdir, 81 kq çəkidə mübarizə aparan boksçumuz 1/2 finala gedən yolda belaruslu Raman Kazyankovla üz-üzə gəlib. Görüş həmyerlimizin qələbəsi ilə yekunlaşıb. Murad Allahverdiyev 4:0 (30:26,30:26,30:26,30:26,28:28) hesabi ilə qalib gəlib. O, yarımfinala yüksəlməklə, özü üçün ən azı bürünc medalı da təmin edib.
Boksçumuz finala vəsiqə üçün rusiyalı İlya Boqatıryovla döyüşmüşdür. O həmçinin dünya çempionatında iştirak edərək 2 döyüş qalib gəlmiş, təəssüf ki 4/1 final mərhələsində ukranyalı idmançıya məğlub olmuşdur.
Murad Allahverdiyev 2022–2023-cü illərdə böyük yaş qrupunda keçirilən Azərbaycan çempionatında 80 kq çəki dərəcəsində iştirak edərək çempion olmuşdur. Murad Allahverdiyev 2023-cü ilin iyununda Krakovda keçirilən III Avropa Oyunlarında iştirak edərək burada 80 kq çəki dərəcəsində 1/4 finalda Ermənistan idmançısı Hambardzum Akopyanı məğlub edərək bürünc medalla kifayətləndi və 2024-cü il Olimpiya Oyunlarına lisenziyanı təmin etdi.
İstinadlar
Boxrec statistics
Avropa çempionu olub
Murad Allahverdiyevin Tərtərdə qarşılanması
Murad Allahverdiyev Azərbaycan çempionu olub
Azərbaycan boksçusu Murad Allahverdiyev Avropa çempionatının bürünc medalını qazanıb
Semper fidelis
Semper fidelis () — latın dilindən tərcümədə "Həmişə sadiq " mənasını verən ifadə. Qədim Roma senatorlarının müdaxilələrinin sonunda dedikləri bir ifadədən gəldiyinə inanılır. "Semper fidelis"in ilk dəfə deviz kimi 1369-cu ildə Fransanın Abbevil şəhərində istifadə edilmişdir. Bu, digər şəhərlər tərəfindən də istifadə edilmişdir və XIII əsrdən müxtəlif Avropa zadəgan ailələrinin şüarı olmuşdur.
"Semper fidelis" Birləşmiş Ştatlar Dəniz Piyadaları Korpusunun şüarıdır. Adətən "Semper Fi" kimi qısaldılır.
I Katranide
I Katranide — Baqratidlər Krallığının ilk kraliçası və Pakraduni sülaləsinin üzvü. O, ilk Baqratuni kralı—Böyük Aşotun (885-890) arvadı idi. Katranide Ermənistanın Baş Gərni şəhərində yerləşən xaçkarı (879) ilə tanınır.
Onun əcdadları haqqında az şey məlumdur. Buna baxmayaraq, onların övladlarının və nəvələrinin adları məlumdur.
Onların 4 oğlu və 3 qızı olub.
BiP
BiP Turkcell tərəfindən iOS və Android istifadəçiləri üçün hazırlanmış mesajlaşma tətbiqidir və pulsuz istifadə edilə bilər. BiP; App Store, Google Play və Huawei AppGallery- dən pulsuz yükləyə bilərsiniz..
Tətbiqdə itirilmiş mesaj, yumor yaratmaq, hər kəslə ünsiyyət qurma, qrup mesajlaşma və yer paylaşımı, oyunlar, pul köçürməsi kimi xüsusiyyətlərə malikdir.
Tətbiq ilə istifadəçilər birbirinə mesaj, rəsim, video, və ses göndərəbilərlər. İtirilmiş mesaj xüsusiyəti ilə vaxtla silinən mesaj göndərə bilərlər. Tətbiqi işlətməyənlərə tətbiqdən SMS göndərməq mümkündür. Caps yəni yumor (mem) yaratma xüsusiyəti ilə insanlar şəkillərlə Caps yaradıb, paylaşabilir.
Qoca Musa Paşa
Qoca Musa Paşa (ö. 22 yanvar 1647) — IV Murad və Sultan İbrahim səltənətlərində müxtəlif vəzifələrdə xidmət edən Osmanlı dövlət xadimi, Misir bəylərbəyi.
Həyatı
Doğum tarixi haqqında məlumat yoxdur. Əndərundakı təlim-tərbiyəsi tamamlandıqdan sonra Sultan Muradın silahdarlığına gətirildi. Ardından 1630-cu ildə vəzir rütbəsiylə Misir bəylərbəyi olsa da, bir il sonra paytaxta çağırıldı və divan vəziri oldu. 1636-1637 və 1639-1644-cü illərdə Budin bəylərbəyi olaraq xidmət etdi. Ardından 1644-cü ilin martında Silistrə sancaqbəyi oldu. 1645-ci ildə kaptan-ı dərya olsa da, elə həmin il Əyriboz yaxınlığındakı dəniz döyüşündə şəhid düşdü. Cənazəsi Üsküdara gətirilərək dəfn edildi.
NGC 2340
NGC 2340, Yeni Baş Kataloqda qeydə alınmış qalaktikadır. Göy üzündə Vaşaq bürcü istiqamətində yerləşir. E3 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Aleksandr Denisov
Həyatı
Aleksandr Petroviç Denisov 1944-cü ilin may ayında anadan olub. Belorus Bədii-Teatr İnstitutundan məzun olub (1968). 1967-ci ildən Minsk Teatrının aktyorudur. SSRİ dövlət mükafatı laureatı (1984), Belorusiyanın əməkdar artisti Aleksandr Denisov hazırda ABŞ-də yaşayır.
CNBC
«CNBC» (tələffüzü: si-en-bi-si) — kabel və peyk vasitəsilə yayımlanan ABŞ biznes xəbərləri telekanalı. Telekanal «Comcast» şirkətinin sahibi olduğu «NBCUniversal» şirkətinin bir mülküdür və baş qərargahı ABŞ-nin Nyu-Cersi ştatındakı Enqlvud Klifs borosunda yerləşir. Telekanal əsasən ABŞ və beynəlxalq iqtisadiyyatlarını əhatə edirdi, ancaq artıq daha çox biznes-mövzulu sənədli filmlər və realiti şoular yayımlayır.
Telekanal 17 aprel 1989-cu ildə «NBC» ilə «Cablevision» şirkətlərinin birgə müəssisəsi olaraq «Consumer News and Business Channel» adı altında təsis edilmişdir. 1991-ci ildə telekanal əsas rəqibini — «Financial News Network» şirkətini satın almış, öz distribusiyasını və işçi gücünü artırmışdır. Daha sonra «Cablevision» telekanalda sahibi olduğu səhmləri «NBC» şirkətinə satmışdır. 2015-ci ilin fevral ayında telekanalın 93.623.000 abunəçisi (ABŞ-dəki ümumi televiziya sahiblərinin 80.4%-i) var idi. Dəyəri 4.000.000.000 ABŞ dolları olan telekanal 2007-ci ildə ABŞ-dəki ən dəyərli 19-cu kabel ilə yayımlanan telekanal olmuşdur.
Əsas telekanal ABŞ-də yayımlansa da, «CNBC» telekanalının müxtəlif regionlara və ölkələrə xidmət göstərən lokal variantları da fəaliyyət göstərir. Bu variantların çoxunun sahibi və ya səhmlərinin sahiblərinsən biri – «NBCUniversal».
Sikaso (bölgə)
Sikaso (Bambara: ߛߌߞߊߛߏ ߘߌߣߋߖߊ təl. Sikaso Dineya) — Malinin ən cənub bölgəsi. Bölgənin paytaxtı Sikaso, ölkənin ikinci ən böyük şəhəridir və Kot-d'İvuardakı şiddətdən cənuba qaçan insanlar səbəbiylə sürətlə böyüyür. Əsas etnik qruplar arasında maskaları və heyvanlara hörmətləri ilə tanınan Senoufolar, Malinin ən yaxşı fermerləri kimi tanınan Samaqolar və Malidəki əsas etnik qrup olan Bambara qəbiləsi var. Bölgənin yerli iqtisadiyyatı əkinçiliyə əsaslanır və Malinin digər bölgələrindən daha çox yağış aldığından meyvə və tərəvəz ilə tanınır.
İnzibati bölgüsü
Sikaso bölgəsi yeddi dairəyə bölünür:
Məşrəfzadə Mehmed Arif Əfəndi
Məşrəfzadə Mehmed Arif Əfəndi — Osmanlı alimi və şeyxülislamı.
Əliabad (Əhər)
Əliabad - İranın Şərqi Azərbaycan ostanının Əhər şəhristanı ərazisinə daxil olan kənd.
Əhalisi
2006-cı il məlumatına görə kənddə 55 nəfər yaşayır (9 ailə).
Mərhəmət zərbəsi
thumb| "Zəfər qışqırtısı". Müəllif: [[Alfred Ceykob Miller. Burada hindi ovçular ölümcül şəkildə yaralanmış bizona mərhəmət zərbəsi endirməyə hazırlaşırlar]] Mərhəmət zərbəsi — ağır yaralanan bir insanın və ya heyvanın əzabını sonlandırmaq üçün edilən ölüm zərbəsi.
Mərhəmət zərbəsi bəzi hallarda özbaşına tibbi yardım məntəqəsinə çata bilməyən, ağrılı ölüm və iztirablara məhkum olanların istəyi ilə və ya onların razılığı olmadan öz əsgərləri tərəfindən həyata keçirilir. Mərhəmət zərbəsi təkcə soyuq silah ilə vurulan zərbə deyil, həm də eyni əsaslarla edilən odlu silahdan atış adlandırıla bilər.
Odişi (tarixi bölgə)
Odişi Qərbi Gürcüstanda keçmiş Mingreliya knyazlığının əsas mülkü olan tarixi bölgədir. 19-cu əsrin əvvəllərindən bu toponimi Sameqrelo (Mingrelia) əvəz etmişdir.
Coğrafiyası
Gürcüstanın əksər tarixi bölgələri kimi Odişanın da dəyişkən sərhədləri vardı. Qərbdə Qara dəniz və şərqdə Tsxenistski çayı ilə sərhəddir; Şimalda Takveri dağları, Rioni çayı cənubda Odişi ilə Guria arasındakı sərhədi meydana gətirdi. Sözün daha dar mənasında Odişi, Qara dəniz tərəfindən yuyulan İnguri və Tehuri çayları arasında bir torpaq sahəsi deməkdir. Əsas şəhər və ən böyük yaşayış yeri Zuqdidi idi. Martvilidəki Çkondidi, əsas xristian katedrali olaraq xidmət etdi. Odişi xalqı üçün gürcü cin odişarı idi.
Tarixi
thumb|Odişi xəritəsi (1654). Odişi ilk dəfə Gürcüstan salnamələrində, Kraliça Tamarın hakimiyyəti dövründə (1184–1213-cü illərdə hökmranlıq etmişdir), müvafiq yerlərdən gələn Bediani və Dadiani ailə adları olan bir sülalədən bir eristavi ("hersoq") tərəfindən idarə olunan bir fiefdom olaraq görünür. İndi Dadiani adlanan sülalə, 1490-cı illərdə Gürcüstan krallığının süqutundan sonra suveren şahzadələr oldu. Başlanğıcda və erkən müasir gürcü tarixi ədəbiyyatında Odişi həm bölgənin, həm də Dadianinin idarə etdiyi bütün knyazlığın adı idi. İkincisi, Avropalılara Mingrelia olaraq yaşadıqları əsas qrupun adı ilə tanındı, lakin Odişi ilə Mingreliya Knyazlığının iki əsas bölməsindən birinin adı olaraq da tanış idilər. Mingrelianın gürcü ekvivalenti Samegrelo, daha çox qeydlərdə qeyd olunsa da, 1804-cü ildə Rusiya hegemonluğu qurulana qədər ümumi istifadəyə girməmişdir [1]. 1804-cü ildə Rusiya ilə imzalanan müqavilənin Mingreli tərəfi Şahzadə Qriqol Dadiani özünü "Odişa, Leçxumi, Svaneti, Abxaziya və qədimdən bəri atalarımın mülkiyyətində olan bütün torpaqların qanuni hökmdarı" adlandırdı [8]. Odişanın etimologiyası aydın deyil. Bununla birlikdə, bu adın mavi dildə bir izahı var. Odi-shi (Odişi) mavi dildə "odi-dən" deməkdir. 18-ci əsrin əvvəllərində gürcü alimi, Şahzadə Vaxuşti, Gürcüstan Krallığının Təsvirinə bölgənin ətraflı coğrafi təsvirini daxil edərək Odişinin xalq etimologiyasını "bir zamanlar bu torpaq bizim idi" [3] mənasında irəli sürdü. Müasir bir fərziyyə, Odişini Odi adlı Mingrelian folklorundan olan bütpərəst bir tanrı ilə əlaqələndirir. [1] Odişa adı, Qərbi Corciyadakı bir yayla, Zugdidi bələdiyyəsindəki bir kənd və Zugdidi şəhərində yerləşən bir televiziya şirkəti adlarında qaldı.
Mehmed Sadəddin Əfəndi
Mehmed Sadəddin Əfəndi — Osmanlı alimi və şeyxülislamı.
Həyatı
1798-ci ildə İstanbulda dünyaya gəldi. XVI əsrin tanınmış tarixçisi və şeyxülislamı Hoca Sadəddin Əfəndinin nəslinin nümayəndəsidir. Atası müdərris Əbdülhəmid Əfəndidir. Atasından və dövrün mühüm alimlərindən təhsilini tamamladıqdan sonra qazı oldu və Anadolunun bir çox vilayətlərində xidmət etdi. Aydındakı xidmət illərində yerli əyanlarla yaşadığı münaqişə səbəbilə bir müddət Kütahyaya sürgün edildi. Ancaq çox keçmədən bağışlandı və Manisaya təyin edilərək uzun müddət burada xidmət etdi. 1841-ci ildə dövlətin daxilində aparılan struktur dəyişikliyi əsnasında vəzifədən alındı və İstanbula qayıtdı. Bir müddət sonra Maliyyə nazirliyində katib vəzifəsinə təyin edildi.
Uzun illər müxtəlif nazirliklərin nəznində xidmət etdikdən sonra 1856-cı ildə Anadolu qazəsgərliyinə namizəd seçildi. Bu müddət ərzində Sultan Əbdülməcidin etimadını qazanan Sadəddin Əfəndi Məşrəfzadə Arif Əfəndinin vəfatının ardından 27 dekabr 1858-ci ildə şeyxülislamlığa gətirildi. 5 ilə yaxın qaldığı bu vəzifədə ikən dövlətin daxilindəki mühüm təyinat işlərində rol oynayan Sadəddin Əfəndi sədrəzəmlərin dövlətə müdaxiləsinə qarşı çıxmışdır.
Şeyxülislam olaraq Sultan Əbdüləzizin cülus mərasimində iştirak edən Sadəddin Əfəndi sədrəzəm Fuad Paşanın də təhrikləriylə 23 noyabr 1863-cü ildə vəzifədən alındı. Qalan ömrünü dövlət işlərindən uzaq keçirən Sadəddin Əfəndi 6 avqust 1866-cı ildə İstanbuldakı köşkündə vəfat etdi. Cənazəsi Qaracaəhməd məzarlığındakı ailə üzvlərinin yanına dəfn edilmişdir.
İsgəndər
İsgəndər — kişi adı.
Alman-i Qədim (Əhər)
Alman-i Qədim - İranın Şərqi Azərbaycan ostanının Əhər şəhristanı ərazisinə daxil olan kənd.
Əhalisi
2006-cı il məlumatına görə kənddə 289 nəfər yaşayır (67 ailə).
Yasinzadə Əbdülvəhab Əfəndi
Yasinzadə Əbdülvəhab Əfəndi — Osmanlı alimi və şeyxülislamı.
Seyid Şuşinskinin evi
Seyid Şuşinskinin evi — Şuşa şəhərində XIX əsrdə tikilmiş yaşayış evi. Seyidli məhəlləsində yerləşir. XIX əsrin memarlıq abidəsidir. Azərbaycan xanəndəsi, Şuşa xanəndəlik məktəbinin nümayəndəsi, Azərbaycan SSR xalq artisti (1956) Seyid Şuşinskinin yaşadığı ev. 1992-ci ildə Şuşa şəhəri işğala məruz qalandan sonra dağıdılmışdır.
Tarixi
Seyid Şuşinskinin evi Şuşa şəhərində Seyidli məhəlləsində yerləşir. Bina XIX əsrin memarlıq abidəsidir. Seyid Şuşinski (12 aprel 1889, Horadiz, Cəbrayıl qəzası, Yelizavetpol quberniyası – 1 noyabr 1965, Horadiz, Cəbrayıl qəzası, Yelizavetpol quberniyası) — xanəndə, bəstəkar, musiqi xadimi, Azərbaycan SSR xalq artisti (1935) və Azərbaycan xanəndəlik sənətinin tanınmış nümayəndələrindən biri olub. Seyid Şuşinskinin evi bir mərtəbəli olub, dörd otaqdan ibarət idi.
Yaşayış binası Şuşa şəhərinin işğalından sonra erməni terrorçuları tərəfindən dağıdılmışdır. Şəhər azad edildikdən sonra binanın xarabalıqları aşkar edilmişdir. Yaşayış evinin qalıqları hazırda general Yaqub Quliyev küçəsində yerləşir.
BBC Scotland
«BBC Scotland» — 24 fevral 2019-cu ildən yayımlanması planlanan Şotlandiya özəl kanalı. Telekanalın sahibi «BBC Scotland» şirkətidir. Telekanal «BBC Two Scotland» telekanalanın əvəzinə yaradılmışdır. Kanalın açılması üçün digər kanal bağlanmışdır. Şotlandiya tamaşaçılarının hələ də «BBC Two Scotland» telekanalına çıxışı olacaq. Regional məzmunlu verilişlər tərcümə şəklində yeni kanalda yayımlanacaq.
Kanalın açılması ilk olaraq 2017-ci ilin noyabr ayında təklif olunmuş, 2018-ci ilin aprel ayında isə qəbul olunmuşdur.
Şotlandiya sağlam fikir məktəbi
Şotlandiya sağlam fikir məktəbi — XVIII əsrin sonu və XIX əsrin əvvəllərində Şotlandiyada yaranan fəlsəfi məktəb.
Tarixi
1760–1780-ci illərdə Şotlandiya məktəblərində yaranıb yayılmışdır. Ağlın intuitiv qabiliyyəti, anadangəlmə prinsiplərdən ibarət "sağlam fikir" fəlsəfəsinə əsaslanır. Devid Yumun skeptisizmi və fransız materializmi ilə mübahisələrdə formalaşmışdir. Banisi Tomas Rid, görkəmli nümayəndələri C. Osvlld, Ç. Bitti, D. Stüartdır. Ali ruhi aləmin, yəni tanrının varlığı fikrini müdafiə edirdi.
NGC 4256
NGC 4256, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. Sb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Famil Əhmədzadə
Həyatı
Famil Əhmədzadə 23 sentyabr 1975-ci ildə Bakı şəhəri Xətai rayonu nda dünyaya göz açmışdır. İbtidai təhsil ə 1982-ci ildə Milli Qəhrəman Eldar Məmmədov adına İsmayıllı şəhər 3 nömrəli məktəb-liseyində başlamışdır. Famil məktəbdə ən savadlı şagirdlərdən biri olmuşdur. Elə bunun məntiqi nəticəsi kimi, o, orta məktəbi 1992-ci ildə əlaçı məzun kimi bitirmişdir.
Orta məktəbi bitirən Famil, elə həmin il Azərbaycan ın ilk test üsulu ilə keçirilən imtahanında iştirak etmiş, Bakı Sosial İdarəetmə və Politologiya İnstitutu nun (indiki Azərbaycan Respublikasının Prezidenti yanında Dövlət İdarəçilik Akademiyası) Politologiya ixtisasına qəbul olunmuşdur. O, akademiyanın sayılıb-seçilən tələbələrindən olub. 1997-ci ildə ali təhsilini fərqlənmə diplomu ilə bitirmiş, hərbi kafedradan məzun olduğu üçün leytenant rütbəsi ilə məzun olmuşdur.
Famil Əhmədzadə 1997-ci ildən etibarən məzunu olduğu İsmayıllı şəhər 3 nömrəli məktəb-liseyində tarix müəllimi kimi fəaliyyətini davam etdirmişdir. 1999-cu ilin əvvəlində hərbi xidmət ə yola düşmüşdür. 8 fevral 1999-cu ildən leytenant kimi Naxçıvan Muxtar Respublikası nda xidmətə başlamışdır. Xidmətdə fərqləndiyi üçün baş leytenant rütbəsinə yüksəlmişdir. Elə həmin rütbə ilə 9 noyabr 2000-ci ildə ordudan tərxis olunmuşdur. Hərbi xidmətdən qayıtdıqdandan sonra yenidən həmin məktəbdə müəllimlik fəaliyyətini davam etdirmişdir. Tarixçi kimi yetişdirdiyi yüzlərlə tələbəsi yüksək bal toplayaraq ali məktəblərə daxil olmuşlar.